jkorsvik/nowiki_second_scrape_merged huggingface dataset:
Vestbygda

Vestbygda (også kalt Borhaug, lokalt kjent; Båro) er et tettsted på Lista i Farsund kommune i Agder fylke. Det var del av Vest-Agder fylke inntil sammenslåingen til Agder fylke i 2020.  Tettstedet har 1 138 innbyggere per 1. januar 2022, og ligger omtrent 10 kilometer vest for kommunesenteret Farsund (13 km langs vei). Den tidligere militære flyplassen Farsund lufthavn, Lista ligger få kilometer fra Vestbygda. Nærmeste tettstedet (Vanse) ligge 8 kilometer vest. Stedet har sterke forbindelser til havet og havna ligger beskyttet til for Nordsjøen av et moloanlegg. Borhaug har både barneskole, Borhaug skole, og eget kapell, Vestbygda kapell.
Borhaug, som uttales Båro på listring, er navnet på en av gardene i Vestbygda, men fordi de ulike gardene har vokst sammen, har navnet for mange i nyere tid også blitt en fellesbetegnelse for hele bygda. Kartverket og kommunen bruker tettstedsnavnet Vestbygda (eller Vestbygd). Statens vegvesen bruker Borhaug på veiskilt for tettstedet (Kartverket angir «gårdsbruk» for Borhaug).
I Borshavn finner man Listerskøyta Kystkultursenter, et museum som huser Listerskøyta, en båttype mer kjent som Listring, og som opprinnelig ble bygget nettopp i Borshavn. Museet ligger i det tidligere Brekneholmen Båtbyggeri.
Vestbygda er kjent som et av stedene med sterkest vind i hele Sør-Norge og er derfor populært til brettseiling. Det har imidlertid nå blitt forbudt med brettseiling i Nordhasselvika ved Bausjesanden på grunn av fuglefredning.


== Bilder ==

		
		


== Referanser ==
Lapilli

Lapilli er en størrelses-klassifisering for tefra, som er luftbårent materiale som blir eksplosivt kastet ut under et vulkansk utbrudd. Lapilli (entall: laplillus) betyr «små steiner» på latinsk. På sett og vis ligner de på ooider eller pisolitt i kalkholdige sedimenter.
Per definisjon varierer lapilli fra 2 til 64 mm i diameter. En pyroklastisk partikkel som er større enn 64 mm i diameter har navnet vulkansk bombe når den er i smeltet form, og vulkansk blokk når den har størknet. Pyroklastisk materiale med partikkelstørrelse mindre enn 2 mm i diameter kalles vulkansk aske.


== Dannelse ==
Lapilli er sfæroide, tåre-, manual- eller knappeformede små dråper av smeltet, eller delvis smeltet lava som har blitt kastet ut av et vulkansk utbrudd, og som treffer bakken, i hvert fall delvis smeltet form. Denne fine grusen er ikke akkresjonær, men er et direkte resultat av flytende stein som avkjøles ettersom det beveger seg gjennom luften.
Lapillituff er en svært vanlig vulkansk bergart, typisk for rhyolottisk, andesittisk, og dasittiske pyroklastiske utbrudd. Under disse, så kan tykke lag av lapilli avsettes under hovedsakelig støtaktige utbrudd. Det meste av lapillituff som ligger igjen etter gamle vulkanutbrudd har blitt dannet gjennom oppsaling og sammensveising av delvis smeltet lapilli, til det som er kjent som sveiset tuff.


== Se også ==
Tefra
Lava


== Referanser ==


== Eksterne lenker ==
USGS Photo glossary of volcano terms (en)
How Volcanoes Work (en)
Volcanic Materials Identification (en)
Tephra fall from Mt St. Helens (en)
Luz Ardiden

Luz Ardiden er et skisenter i Pyreneene på fransk side av grensen i provinsen Hautes-Pyrénées. Stedet har en rekke skiheiser og en fem kilometer lang løype for langrenn. For slalåm er det et fall på 820 meter og 60 km med merkede løyper.


== Tour de France ==
Luz Ardiden har vært målgang for etapper i Tour de France åtte ganger. 14. juli 1987 syklet nordmannen Dag Otto Lauritzen inn til seier her som den første nordmann som tok en etappeseier i rittet. Siste gang det var målgang her, var i 2011. Luz Ardiden ligger 1720 m over havet. Stigningen starter i Luz Saint Sauveur 710 m over havet og er 14,7 km lang med en gjennomsnittlig stigningsprosent på 6,9 %.


=== Etappevinnere ===

1985  Pedro Delgado
1987  Dag Otto Lauritzen
1988  Laudelino Cubino
1990  Miguel Indurain
1994  Richard Virenque
2001  Roberto Laiseka
2003  Lance Armstrong
2011  Samuel Sánchez
2021  Tadej Pogačar


== Referanser ==


== Eksterne lenker ==
Offisielt nettsted 
(en) Luz Ardiden – kategori av bilder, video eller lyd på Commons
Sparebanken Sogn og Fjordane

Sparebanken Sogn og Fjordane (SSF) er den største banken i Vestland og den åttende største sparebanken i landet. Konsernet hadde en forvaltningskapital på 49,3 milliarder kroner og 269 årsverk (31. desember 2016). Pr. 1. juli 2017 hadde banken 13 salgskontor og 21 bank-i-butikk filialer. Sparebanken Sogn og Fjordane har i tillegg kontor i Bergen. Hovedkontoret ligger i Førde i Sunnfjord. 
Banken var en av de første sparebankene i landet som tok i bruk det nye lovverket til finansnæringen og dannet en stiftelse; Sparebankstiftinga Sogn og Fjordane. Som et resultat av dette fikk banken nytt forstanderskap og nytt styre fra 1. september 2010. Styreleder i Sparebanken Sogn og Fjordane er Hallgeir Kleppe (økonomi- og finansdirektør i Fjord1). Bernt Reed er leder av forstanderskapet, som består av 25 medlemmer; ni valgt av innskyterne, seks medlemmer fra de ansatte og ti som representerer egenkapitaleierne.


== Konsern ==
Sparebanken Sogn og Fjordane har følgende datterselskap:

Bustadkreditt Sogn og Fjordane AS (tidligere: SSF Bustadkreditt AS)
Bankeigedom Sogn og Fjordane AS: (tidlegere: SSF Bankeigedom AS)
Eigedomsmekling Sogn og Fjordane (tidligere: SSF Eigedomsmekling AS)


== Historie ==
Sparebanken Sogn og Fjordane startet som Førde Sparebank i 1842. Sparebanken Sogn og Fjordane ble etablert 1. april 1988 ved en sammenslåing av Balestrand Sparebank, Gaular Sparebank, Gloppens Sparebank, Hornindals Sparebank, Innvik Sparebank, Leikanger Sparebank, Stryn Sparebank og Sunnfjord Sparebank. Sunnfjord Sparebank ble etablert i 1973 ved en sammenslåing av Askvoll Sparebank, Førde Sparebank, Jølster Sparebank og Vevring Sparebank. I 1975 ble Brekke Sparebank, Hyllestad Sparebank, Kyrkjebø Sparebank og Lavik Sparebank med, og i 1984 kom Gulen Sparebank, Naustdal Sparebank og Sulen Sparebank med. Den 13.oktober 2003 ble Sparebanken Flora–Bremanger en del av Sparebanken Sogn og Fjordane. 1. september 2010 tok Sparebanken Sogn og Fjordane over driften av Fjaler Sparebank i Dale og Bergen. 
I 2014 gikk Sparebanken Sogn og Fjordane inn på eiersiden i Frende Forsikring. 


== Visjon og verdier ==
Sparebanken Sogn og Fjordane skal være en drivkraft for fylket sitt. Banken skal vise et bredt samfunnsengasjement og er hovedsponsor for svært mange organisasjoner. Gjennom de siste fem årene har banken og Sparebankstiftinga Sogn og Fjordane delt ut 140 millioner kroner av overskuddet til lag og organisasjoner sitt langsiktige arbeid for barn og unge, næringsliv og utdannelse i fylket. 


== Eksterne lenker ==
Sparebanken Sogn og Fjordanes hjemmeside og nettbank
Blogg for Sparebanken Sogn og Fjordane
Hjemmeside for de yngste kundene
Aphnaeini

Aphnaeini er en delgruppe av glansvingene.  


== Utseende ==
Små til middelsstore (vingespenn 20-50 millimeter) dagsommerfugler. Bakvingen har én eller to hårfine stjerter ved bakhjørnet – disse tjener trolig som «falske antenner» som gjør det vanskelig for fiender å avgjøre hva som er foran og bak på sommerfuglen. Vingenes overside er vanligvis enten oransje og brun eller mørk med mer eller mindre tydelig metallisk glans. Undersiden har skinnende hvite eller metallisk fargede flekker eller bånd, grunnfargen er oftest brunlig.


== Levevis ==
Larvene lever på mange ulike slags planter, men særlig på erteblomstfamilien i vid forstand. Mange av dem lever sammen med maur, som drikker et søtt sekret som larven skiller ut, og verner om den.


== Utbredelse ==
De aller fleste av artene lever i Afrika, men noen finnes i Sørøst-Asia og én art i Europa.


== Systematisk inndeling ==

Gruppen blir noen ganger regnet som en underfamilie for seg, Aphnaeinae. Alle slektene bortsett fra Cigaritis finnes bare i Afrika. Slektskapsforholdene innen "Theclinae" er ennå nokså uavklarte og det er mulig at flere slekter etter hvert blir ført til denne gruppen.

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
underfamilie Lycaeninae (i vid forstand)
stamme Aphnaeini
slekten Aloeides Hübner, 1819 – 59 arter
slekten Aphnaeus Hübner, 1819 (inkludert Paraphnaeus) – 22 arter
Argyraspodes argyraspis (Trimen, 1873)
slekten Axiocerses Hübner, 1819 – 20 arter
Cesa waggae (Sharpe, 1898)
slekten Chloroselas  Butler, 1886 (inkludert Desmolycaena) – 13 arter
slekten Chrysoritis Butler, 1898 (inkludert Poecilmitis) – 43 arter
slekten Cigaritis Donzel, 1847 (inkludert Apharitis, Spindasis) – 73 arter, Afrika og Asia, én art i Europa:
Cigaritis acamas (Klug 1834) – eneste art i Europa
slekten Crudaria  Wallengren, 1875 – 3 arter
slekten Erikssonia Trimen, 1891 – 3 arter
slekten Lipaphnaeus Aurivillius, 1916 – 4 arter
slekten Phasis Hübner, 1819 – 4 arter
slekten Trimenia Tite & Dickson, 1973 – 5 arter
Tylopaedia sardonyx (Trimen, 1868)
slekten Zeritis Boisduval, 1836 – 6 arter
slekten Pseudaletis Druce, 1888 – 29 arter
Vansomerenia rogersi (Riley, 1932)


== Kilder ==
Fauna Europaea Web Service (2004) Fauna Europaea version 1.1, www.faunaeur.org
Brower, Andrew V. Z. 2007. Aphnaeini Distant 1884. Version 18 June 2007 (temporary). in The Tree of Life Web Project, http://tolweb.org/
www.funet.fi – "Theclinae"


== Eksterne lenker ==
(en) Kategori:Aphnaeini – bilder, video eller lyd på Wikimedia Commons 
Aphnaeini – detaljert informasjon på Wikispecies 
Norges sommerfugler – Glansvinger
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om  norske sommerfugler.
Sandra McCoy

Sandra Christina McCoy (født 14. august 1979 i San Jose i California) er en amerikansk skuespiller. Hun er kanskje best kjent for sin rolle i filmen Cry Wolf. 


== Filmografi ==
2007: The Pussycat Dolls: The search for the next doll (TV-serie)
2007: Nite Tales
2007: Toxic
2007: Lost Signal
2005: Cry_Wolf
2005: Crash Landing
2005: Wild Things: Diamonds in the Rough
2004: A Cinderella Story
2002: The Hot Chick


== Eksterne lenker ==
(en) Sandra McCoy på Internet Movie Database 
(da) Sandra McCoy på Scope 
(fr) Sandra McCoy på Allociné 
(en) Sandra McCoy på AllMovie 
(en) Sandra McCoy hos The Movie Database 
Offisielt nettsted 
Fanside
Buffalo Grove Lime Kiln

Buffalo Grove Lime Kiln er en av to kalkovner i Illinois i USA som er med i National Register of Historic Places.  Den andre er Griggsville Landing Lime Kiln i Pike County.  
Buffalo Grove Lime Kiln finnes nær Ogle County i Illinois i byen Polo.


== Se også ==
Kalkovn
Pat Gibson

Pat Gibson (født 1961) er en irsk quizer som er bosatt i England. Han ble verdensmester i quiz i 2007, 2010 og 2011. I 2004, 2005 og 2006 tok han sølv. 
Gibson har deltatt på mange spørreprogrammer på britisk TV, og har bl.a. vunnet førstepremien på 1 million pund i Who Wants to be A Millionaire?


== Referanser ==
Griggsville Landing Lime Kiln

Griggsville Landing Lime Kiln er lokalisert nær landsbyen Valley City i Illinois i Pike County. Kalkovnen er med på listen over National Register of Historic Places.
Kalkovnen er fra 1850-tallet.


== Referanser ==
Music from the OC: Mix 3 – Have a Very Merry Chrismukkah

Music from the OC: Mix 3 – Have a Very Merry Chrismukkah er det tredje albumet med musikk fra TV-serien The O.C. Albumet er en CD med «Chrismukkah» musikk. Albumet ble gitt ut på samme dag som Music from the OC: Mix 2, den 26. Oktober 2004.


== Sporliste ==
«The Christmas Song» – The Raveonettes
«Last Christmas» – Jimmy Eat World
«Just Like Christmas» – Low
«Merry Xmas Everybody» – Rooney
«Rock of Ages» – Ben Kweller
«Christmas with You is the Best» – The Long Winters
«Christmas is Going to the Dogs» – Eels
«Christmas» – Leona Naess
«Maybe This Christmas» – Ron Sexsmith


== Se også ==
Music from the OC: Mix 1
Music from the OC: Mix 2
Music from the OC: Mix 4
Music from the OC: Mix 5
Music from the OC: Mix 6
Ole Martin Halck

Ole Martin Halck (født 1. januar 1969) er en norsk quizer. Han ble i 2007 nummer 14 i VM i quiz, noe som var den beste norske prestasjon i VM i quiz frem til 2009. Halck ble i 2007 valgt til president i Norges Quizforbund og var president fram til 2011 etter å ha blitt gjenvalgt i 2009.


== Ole Martin Halcks plasseringer i VM ==


== Bibliografi ==
Pubquiz, Christian Haugen-Flermoe – Ole Martin Halck – Tore Dahl, Schibsted forlagene 2004, ISBN 978-82-516-2108-3


== Referanser ==


== Eksterne lenker ==
NRK: Norges beste i quiz
Norges Quizforbunds hjemmeside.
National Register of Historic Places

National Register of Historic Places er USA sin offisielle liste over bevaringsverdige distrikter, steder, bygninger, strukturer og gjenstander. Registeret ble etablert i 1966 med innføringen av loven National Historic Preservation Act (NHPA). Av de mer enn en million eiendommene i National Register, er 80 000 listet individuelt. Hvert år tilføres 30 000 eiendommer National Register enten som del av verneverdige områder eller som individuell listing.


== Referanser ==


== Eksterne lenker ==
(en) Offisielt nettsted 
(en) National Register of Historic Places – kategori av bilder, video eller lyd på Commons
Växjö kommune

Växjö kommune er en kommune i Kronobergs län i landskapet Småland i Sverige. Kommunen grenser mot nabokommunene Alvesta, Tingsryd, Lessebo og Uppvidinge i Kronobergs län. I nord grenser kommunen til Sävsjö og Vetlanda kommuner i Jönköpings län. Kommunens administrasjonssenter ligger i Växjö.


== Tettsteder ==
Växjö kommune har tolv tettsteder. I tabellen oppgis antall innbyggere per 31. desember 2010.


== Referanser ==


== Eksterne lenker ==
Offisiell hjemmeside for Vaxjö kommune
Stef Clement

Stef Clement (født 24. september 1982) er en tidligere profesjonell, landeveissyklist fra Tilburg i Noord-Brabant, Nederland. Han ble proff-syklist i 2006 da han ble en del av det franske ProTour-laget  Bouygues Télécom. i perioden 2009–2014 syklet han for Rabobanklaget. Clement er spesialist på temporitt.
Clement begynte sin amatørkarriere i 2003 da han ble en del av Van Hemert Groep Cycling-team. I 2004 gikk han over til Rabobank Continental Team og syklet for dem i 2004-2005. Han ble profesjonell da han i 2006 skrev kontrakt med det franske laget Bouygues Télécom. Den største prestasjonen i 2006 var seieren på temporittet under det nederlandske mesterskapet i landeveissykling. Han hadde tidligere samme år tatt en tolvteplass i temporittet på ellevte etappe i Giro d'Italia.
I 2007 deltok han i Tour de France, men et fall på den 12. etappen gjorde at han ikke krysset målstreken innen tidsfristen, og dermed ikke kunne stille til start på den første lange tempoetappen dagen etter. Noen uker senere ble han på nytt nederlandsk mester i temporitt, og i det avsluttende temporittet under Vuelta a España tok han tredjeplass. Clement ble også nummer tre i temporittet under verdensmesterskapet i Stuttgart, Tyskland 27. september.
Stef Clement deltok i Tour de France for andre gang i 2008, og fullførte. Ikke lenge etter ble det kjent at han i 2009 ville gå over til Rabobanklaget.
Under Belgia rundt i 2009 gjorde han en sterk innsats, blant annet hjalp han vinneren Lars Boom i spurten samtidig som Clement selv fikk en bra plassering. Han var også i god form under Critérium du Dauphiné Libéré der han vant den siste etappen etter en sprintduell med to andre syklister. I august vant han sitt tredje nederlandske mesterskap på tempo.


== Viktigste resultater ==


== Referanser ==


== Eksterne lenker ==
Offisielt nettsted 
(en) Stef Clement – kategori av bilder, video eller lyd på Commons 
(en) Stef Clement – Olympics.com 
(en) Stef Clement – Olympedia 
(en) Stef Clement – Sports-Reference (OL-resultater – arkivert) 
(en) Stef Clement – ProCyclingStats 
(en) Stef Clement – Cycling Archives 
(en) Stef Clement – Cycling Quotient 
(en) Stef Clement – CycleBase
Music from the OC: Mix 6 – Covering Our Tracks

Music From The O.C Mix 6: Covering Our Tracks er det sjette og siste albumet gitt ut av Warner Bros./Wea Records med musikk fra The O.C. Det ble gitt ut 5. desember 2006 og består kun av coverlåter. Mange av sangene er coverlåter av viktige sanger i serien.


== Sporliste ==
(Originalartist står etter sangtittelen i parentes. Utøvende artist på slutten.)

«Float On» (Modest Mouse) – Goldspot
«I Turn My Camera On» (Spoon) – Rock Kills Kid
«Pretty Vacant» (Sex Pistols) – Lady Sovereign
«California» (Phantom Planet) – Mates of State
«Wasted» (Black Flag) – Pinback
«Can't Get It out of My Head» (Electric Light Orchestra) – John Paul White
«Debaser» (Pixies) – Rogue Wave
«Hello Sunshine» (Super Furry Animals) – Syd Matters
«Smile Like You Mean It» (The Killers) – Tally Hall
«Come Into Our Room» (Clinic) – The M's
«The End's Not Near» (The New Year) – Band of Horses
«Into Dust» (Mazzy Star) – Ashtar Command


== Se også ==
Music from the OC: Mix 1
Music from the OC: Mix 2
Music from the OC: Mix 3
Music from the OC: Mix 4
Music from the OC: Mix 5
Dimisjon

Dimisjon (av latin dimittere «sende bort») er det å dimittere eller bli dimittert. Den som dimitteres kalles en dimittend.


== I militæret ==

I militær sammenheng brukes begrepet om å sende hjem mannskaper etter avtjent førstegangstjeneste – populært kalt  «å dimme». Ved dimisjon mottar den vernepliktige dimisjonsgodtgjørelse, «dimmepenger».


== I skolen ==
I skolesammenheng betyr det å dimittere at en skole sender en elev til universitetet. Til innpå 1800-tallet ble nemlig examen artium gjennomført på universitetet (opprinnelig ved Københavns Universitet, senere ved universitetet i Christiania), ikke ved skolen selv, som i dag. De lokale skolene dimitterte elevene når de var modne til å gå opp til eksamen i København eller Christiania.


== Kilder ==
(no) Dimisjon i Store norske leksikon
Dimisjonsgodtgjørelse

Dimisjonsgodtgjørelse er en engangssum den vernepliktige mottar ved dimisjon etter førstegangstjenesten.
Fra og med 1. juli 2011 utgjør dimisjonsgodtgjørelsen kr ​29.638,-. Den utbetales til mannskaper som dimitterer ved formell dimisjonsdato. 
Mannskaper som av ulike grunner (sykdom, utdanning eller arbeid, overføring til Heimevernet osv.) avbryter sin førstegangstjeneste før fullført 12 måneders tjeneste tilstås dimisjonsgodtgjørelse for antall tjenestegjørende dager på grunnlag av dagsats (29.638,- : 365 x antall dager).


== Eksterne lenker ==
Forsvaret.no: Økonomi under førstegangstjenesten
Frodebu

Frodebu (Front Démocratique du Burundi) eller Sahwanya-Frodebu, er et sosialdemokratisk parti i Burundi, konsultativt medlem i Sosialistinternasjonalen. 
Partiet fikk makten ved det første allmenne valget i 1993 med stor majoritet (tall varierer om valgresultatet), men deres første president, hutuen Melchior Ndadayé, ble myrdet i et statskupp etter fire måneder av tutsier. Dette innledet en etnisk rensning av tutsier og de hutuer som søttet det forrige  militærregimets parti Uprona (Union pour le Progrés National).
Partiet ledes nå av hutuen Domitien Ndayizeye.
Kjell Carlström

Kjell Carlström (født 18. september 1976 i Borgå) er en  finsk syklist. Han ble profesjonell i 2002 i Amore e Vita. 
Han var med i Tour de France i 2005, 2006 og i 2007. Han beste resultat så langt i Tour de France er en andreplass på 8. etappe i 2006.


== Lag ==
Amore & Vita-Beretta (2002–2004)
Liquigas (2005–2009)
Team Sky (2010–2011)


== Referanser ==


== Eksterne lenker ==
(en) Kjell Carlström – ProCyclingStats 
(en) Kjell Carlström – Cycling Archives 
(en) Kjell Carlström – Cycling Quotient 
(en) Kjell Carlström – CycleBase
Chapel Royal

Chapel Royal («Det kongelige kapell») er en avdeling innenfor det kongelige hushold i Storbritannia. Det består av en gruppe prester og sangere som har ansvar for monarkens åndelige velferd. Gjennom århundrene har begrepet også blitt assosiert med visse fysiske kapeller. De viktigste av disse i nyere tid er Chapel Royal og Queen's Chapel i St. James's Palace i London. Slike kapeller er utenfor Den engelske kirkes bispedømmers kontroll, og kalles Royal Peculiars. 
Organisatorisk tilhører Chapel Royal monarkens Ecclesiastical Household, og kalles formelt Free Chapel of the Household. Det er to avdelinger innen Chapel Royal, en for Skottland og en for England, ettersom monarken er medlem av Den engelske kirke når hun befinner seg i England, og av Den skotske kirke når hun er i Skottland. 


== Historie ==
Chapel Royal oppstod som en distinkt avdeling av det kongelige hushold mot slutten av det 13. århundre. Det var først ingen spesielle base for prestene, som reiste sammen med monarken slik resten av hoffet gjorde, og feiret messe og andre gudstjenster der monarken til enhver tid befant seg. Tittelen Dekanus av Chapel Royal går tilbake til 1312, og har siden 1748 alltid vært besatt av biskopen av London. En sub-dekanus har det daglige ansvar; han er også huskapellan ved Buckingham Palace. I sin nåværende form ble Chapel Royal formelt opprettet i 1483.
Bernadette Farrell

Bernadette Farrell (født 1957) er en britisk katolsk hymnekomponist som har skrevet hymner som har slått an i mange kristne trossamfunn. Hun er en av den katolske kirkes mest kjente musikere og komponister av det som kalles Contemporary Catholic liturgical music.  
Hun har komponert og skrevet mer enn 80 hymner, blant annet «Christ Be Our Light»,  «Unless a Grain of Wheat» og «God Beyond All Names».


== Referanser ==
Boksing under Sommer-OL 1992

Boksing under Sommer-OL 1992 i Barcelona, Spania. Beste nasjon ble Cuba med 7 gullmedaljer.


== Medaljestatistikk ==


=== Lett fluevekt ===


=== Fluevekt ===


=== Bantamvekt ===


=== Fjærvekt ===


=== Lettvekt ===


=== Lett weltervekt ===


=== Weltervekt ===


=== Lett mellomvekt ===


=== Mellomvekt ===


=== Lett tungvekt ===


=== Tungvekt ===


=== Super tungvekt ===


== Eksterne lenker ==
Resultater og profilside Arkivert 4. juli 2009 hos Wayback Machine. på sports-reference.com
Julierpasset

Julierpasset er et fjellpass i den sveitsiske kantonen Graubünden mellom dalene Surses i nordvest og Engadin i sydøst. Passet skiller mellom tilsigsfeltene av Nordsjøen (via Julia og Rhinen) og Svartehavet (via Inn og Donau). Sydøstoppfarten er kort (7 km fra Silvaplana) og har en relativt liten høydeforskjell (469 m) til passet. Derimot kan hele den 36 km lange dalen til elven Julia betraktes som passets nordvestoppfart. Høydeforskjellen er her på hele 1448 m, som overvinnes i flere bratte trinn fordelt over dalen. Den siste landsbyen på denne strekningen før passet er Bivio (9 km og 515 høydemeter fra passet).
Gjennom arkeologiske funn på passhøyden er det sikkert at det fantes en kjerrevei over passet allerede i romertiden. Julierpassets relativt ufarlige topologi gjorde ruten Malojapass–Julierpass til en av antikkens viktigste nord–syd-forbindelser over Alpene. I middelalderen overtok Septimerpasset, som bare ligger noen kilometer lenger vest, mye av denne funksjonen. I tillegg begynte St. Gotthard- og Splügenpasset å bli viktige transportveier. Først da helårsveien over Julierpasset ble bygd (påbegynt 1820), fikk det tilbake noe av sin opprinnelige betydning.


== Eksterne lenker ==
(en) Julierpass – kategori av bilder, video eller lyd på Commons
Oberalppasset

Oberalppasset er et fjellpass i Sveits som forbinder dalene Surselva (i Graubünden) med Urseren (i Uri). Passet er en viktig vest–øst-forbindelse i Sveits (f.eks. mellom Lausanne og Chur) og krysses i dag av både vei og jernbane. Allerede i middelalderen var Urseren på passets vestside kirkelig underlagt klosteret i Disentis/Mustér på passets østside, selv om Urseren hørte til kantonen Uri og Disentis til Graubünden. Dette illustrerer passets historiske betydning.


== Eksterne lenker ==
(en) Oberalppass – kategori av bilder, video eller lyd på Commons